open-index/open-wikipedia-markdown huggingface dataset:
Πανελλήνιο πρωτάθλημα υδατοσφαίρισης γυναικών 1988

Το **1ο Ελληνικό [[Πρωτάθλημα Ελλάδας υδατοσφαίρισης γυναικών|πρωτάθλημα υδατοσφαίρισης γυναικών]]** διεξήχθη το 1988, κατά το διάστημα 1 έως 7 Αυγούστου. Στην διοργάνωση μετείχαν 17 ομάδες. Πρώτος πρωταθλητής Ελλάδος αναδείχθηκε εύκολα ο Εθνικός Πειραιώς, σημειώνοντας επτά νίκες στους ισάριθμους αγώνες που έδωσε με απολογισμό τερμάτων 149-19.

## Σύστημα διεξαγωγής
Το α' πρωτάθλημα γυναικών διεξήχθη σε δύο φάσεις, την προκριματική και την τελική. Στην προκριματική φάση οι 17 ομάδες χωρίστηκαν σε τέσσερις ομίλους (τρεις όμιλοι περιείχαν τέσσερεις ομάδες, και ένας όμιλος πέντε ομάδες). Οι όμιλοι που προέκυψαν μετά από κλήρωση: 
*Α' όμιλος Αθήνας: ΑΝΟ Γλυφάδας, ΝΟ Ρόδου, Πανιώνιος, ΝΟ Βουλιαγμένης.
*Β' όμιλος Αθήνας: ΝΟ Χανίων, Παναθηναϊκός, ΝΟ Χίου, Ιωνικός Νίκαιας.
*Όμιλος Θεσσαλονίκης: ΝΟ Αλεξανδρούπολης, Άρης Θεσσαλονίκης, Πανσερραϊκός, ΝΟ Αλιβερίου
*Όμιλος Πάτρας: Άρης Νίκαιας, Θρίαμβος Πατρών, ΟΥ Κέρκυρας, ΝΟ Αργοστολίου, Εθνικός Πειραιώς

Η πρώτη ομάδα κάθε ομίλου προκρίθηκε στην τελική φάση, όπου αγωνίστηκαν σε έναν ενιαίο όμιλο. Η προκριματική φάση λειτούργησε ταυτόχρονα ως κριτήριο για την συγκρότηση του πρώτου πρωταθλήματος Α' Εθνικής που διεξήχθη τον επόμενο χρόνο (1989). Συγκεκριμένα, στην Α' Εθνική 1989 τοποθετήθηκαν οι δύο πρώτες ομάδες κάθε ομίλου.

## Προκριματική φάση

## Τελική φάση
Στην τελική φάση συμμετείχαν οι ομάδες που κατέλαβαν την πρώτη θέση στον όμιλό τους. Οι αγώνες έγιναν στο κολυμβητήριο της Νίκαιας το διάστημα 5 έως 7 Αυγούστου. Πρωταθλητής αναδείχθηκε εύκολα ο Εθνικός. Χαρακτηριστικό είναι ότι η δυσκολότερη νίκη του ήταν εναντίον της Βουλιαγμένης με σκορ 10-4. Σε όλους τους υπόλοιπους αγώνες του επικράτησε των αντιπάλων του με διψήφια διαφορά τερμάτων. Τη δεύτερη θέση και το ασημένιο μετάλλιο κατέκτησε η Βουλιαγμένη, ενώ το χάλκινο μετάλλιο πήγε στον τρίτο Πανσερραϊκό. Πρώτη σκόρερ της τελικής φάσης αναδείχθηκε η Ελένη Φούντα του Εθνικού με 10 γκολ.
### Αγώνες

### Βαθμολογία

***[[Αρχείο:600px Blue HEX-0000FF White.svg|22px]] [[Εθνικός Όμιλος Φιλάθλων Πειραιώς-Φαλήρου (υδατοσφαίριση γυναικών)|Εθνικός Πειραιώς]], πρωταθλητής υδατοσφαίρισης γυναικών 1988.**
**Προπονητής: Ανάργυρος Κεχαγιάς.
** Σύνθεση: Φελλά Βαρβάρα, Ζημαράκου Πούλα (τερματοφύλακες), Βούλγαρη Τένια, Γαλάτη Ευαγγελία, Βούλγαρη Μαίρη, Μαυρίδου Ντίνα, Βλάοση Κάτια, Μαυρίδου Ειρήνη, Σταυροπούλου Ισμήνη, Κοντοκοντή Ρούλα, Βαραμέντη Εύη, Χατζηγιωργάκη Άννα, Φούντα Ελένη.

## Πηγές
*Εφ. Αθλ. Ηχώ 4/6/1988 σελ. 8
*Εφ. Αθλ. Ηχώ 2/8/1988 σελ. 3
*Εφ. Αθλ. Ηχώ 3/8/1988 σελ. 6
*Εφ. Αθλ. Ηχώ 4/8/1988 σελ. 5
*Εφ. Αθλ. Ηχώ 5/8/1988 σελ. 4
*Εφ. Αθλ. Ηχώ 6/8/1988 σελ. 3
*Εφ. Αθλ. Ηχώ 8/8/1988 σελ. 5


1988
Κατηγορία:Υδατοσφαίριση το 1988
Ζιλ Λιποβετσκί

Ο **Ζιλ Λιποβετσκί** (γενν. 1944) είναι Γάλλος φιλόσοφος και κοινωνιολόγος. Έχει σπουδάσει στη Σορβόννη και διδάσκει φιλοσοφία στο Πανεπιστήμιο της Γκρενόμπλ.

## Κύριες ιδέες
Ασχολείται με τις αλλαγές που έχει επιφέρει στη ζωή των ανθρώπων η κοινωνία της κατανάλωσης και του θεάματος. Θεωρεί πως έχουν αρθεί οι ταξικοί διαχωρισμοί της κατανάλωσης, αφού όλοι οι άνθρωποι επιθυμούν και καταναλώνουν τα πάντα και πως αυτό που κυριαρχεί είναι ο ατομικισμός. Υποστηρίζει πως οι κοινωνίες αυτές βασίζονται στη δημοκρατική συμφωνία, καθώς οι άνθρωποι που ζουν σε αυτές δεν υπόκεινται σε κάποια αυθεντία, έχουν μαζικοποιήσει τους τρόπους συμπεριφοράς τους και έχουν προμηθευτεί με ένα υψηλότερο επίπεδο αυτονομίας.

Αντιλαμβάνεται τον Γαλλικό Μάη του '68 ως το ουσιαστικό λίκνο του σύγχρονου ναρκισσιστικού ατομικισμού. Επίσης, αναλύει τις σχέσεις του ευδαιμονισμού και του υπερκαταναλωτισμού με τις μειονοτικές ομάδες (π.χ. γκέτο στο Παρίσι).

## Βιβλία στα ελληνικά
* (1999)	*Το λυκόφως του καθήκοντος*, εκδόσεις Καστανιώτη
* (2009) *Η εποχή του κενού. Δοκίμια για τον ατομικισμό*, εκδόσεις Νησίδες
* (2013)	*Παγκοσμιοποίηση και υπερ-[[νεωτερικότητα]]: Κοσμοπολιτισμός και δυτική κουλτούρα*, εκδόσεις Νησίδες

## Δείτε επίσης

## Παραπομπές


## Εξωτερικοί σύνδεσμοι
*Ζιλ Λιποβετσκί στο LinkedIn 

Κατηγορία:Γάλλοι φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Γάλλοι κοινωνιολόγοι
Κατηγορία:Γάλλοι δοκιμιογράφοι
Κατηγορία:Μεταμοντερνισμός
Χριστιανική Αδελφότητα Νέων Αθηνών

Η **ΧΑΝ Αθηνών** (Χριστιανική Αδελφότητα Νέων Αθηνών) ιδρύθηκε επίσημα το 1923 και εδρεύει στην Αθήνα. Αποτελεί παράρτημα της ΧΑΝ (Χριστιανική Αδελφότητα Νέων, YMCA), μιας μη κυβερνητικής οργάνωσης (χριστιανικό κίνημα) η οποία δραστηριοποιείται σε περισσότερες από 110 χώρες και ιδρύθηκε στο Λονδίνο το 1844.

Η ΧΑΝ Αθηνών δραστηριοποιείται, μεταξύ άλλων και στο χώρο του αθλητισμού. Μάλιστα, στο παρελθόν συνέβαλε σημαντικά στη διάδοση του αθλήματος της καλαθοσφαίρισης στην Ελλάδα. Το 1927 ανέλαβε την ευθύνη διεξαγωγής ποδοσφαιρικής διοργάνωσης, στην οποία μετείχαν ομάδες από την Ε.Π.Σ. Αθηνών-Πειραιώς, για την περίοδο 1920-1921.

## Τμήμα καλαθοσφαίρισης ανδρών
Το τμήμα καλαθοσφαίρισης ανδρών της ΧΑΝ Αθηνών, στο παρελθόν μετείχε στο πρωτάθλημα καλαθοσφαίρισης Αθηνών, το οποίο την ίδια περίοδο οδηγούσε στο Πανελλήνιο Πρωτάθλημα, ως ένα είδος προκριματικής φάσης. Την περίοδο 1927-1928 αγωνίστηκε στον Α΄ Όμιλο χωρίς ιδιαίτερη επιτυχία. Την περίοδο 1928-1929 μετείχε στο Β΄ Όμιλο του πρωταθλήματος, πετυχαίνοντας την πρόκριση στα ημιτελικά, όπου αποκλείστηκε τελικά από τη Νήαρ Ηστ. Εν συνεχεία επρόκειτο να μετέχει σε αγώνα διαβάθμισης εναντίον του Εθνικού ΓΣ, όμως ο τελευταίος παραιτήθηκε υπέρ της ΧΑΝ, η οποία κατέλαβε την 3η θέση. Το 1938 η ομάδα της ΧΑΝ διαλύθηκε, και οι καλαθοσφαιριστές της εντάχθηκαν στη νεοσύστατη ομάδα μπάσκετ του Παναθηναϊκού.

## Παραπομπές


Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Οργανώσεις νέων στην Ελλάδα
Κατηγορία:Ιδρύσεις αθλητικών συλλόγων το 1923
Κατηγορία:Ιδρύσεις ομάδων καλαθοσφαίρισης σε άγνωστο έτος
Κωνσταντίνος Κωνσταντόπουλος (αποσαφήνιση)

Με το όνομα **Κωνσταντίνος Κωνσταντόπουλος** αναφέρονται οι:

* Κωνσταντίνος Κωνσταντόπουλος, Έλληνας πολιτικός και πρωθυπουργός της Ελλάδας (1892)
* Κωνσταντίνος Κωνσταντόπουλος (αρχαιολόγος), Έλληνας αρχαιολόγος
* Κωνσταντίνος Κωνσταντόπουλος (ηθοποιός), Έλληνας ηθοποιός.

## Δείτε επίσης
* Κωνσταντόπουλος (αποσαφήνιση)
Κωνσταντίνος Γιαννακόπουλος

Με το όνομα **Κωνσταντίνος Γιαννακόπουλος** μπορεί να αναφέρονται οι¨
* Κωνσταντίνος Γιαννακόπουλος (ζωγράφος)
* Κωνσταντίνος Γιαννακόπουλος (ηθοποιός)
* Κωνσταντίνος Γιαννακόπουλος (ιστορικός)

## Δείτε επίσης

* Γιαννακόπουλος
Τα 101 σκυλιά της Δαλματίας

Ο τίτλος ***Τα 101 σκυλιά της Δαλματίας*** μπορεί να αναφέρεται σε κάποιο από τα παρακάτω έργα ή παιχνίδια:

* *[[Τα 101 σκυλιά της Δαλματίας (βιβλίο)]]*: παιδικό μυθιστόρημα (1956) της Ντόντι Σμιθ, το οποίο έδωσε την έμπνευση για τα παρακάτω:
** *[[Τα 101 σκυλιά της Δαλματίας (ταινία, 1961)]]*, ταινία κινουμένων σχεδίων του Ντίσνεϋ.
*** *[[Τα 101 σκυλιά της Δαλματίας ΙΙ: Η περιπέτεια του Πάτσα]]*, συνέχεια της προηγούμενης
** *[[Τα 101 σκυλιά της Δαλματίας (ταινία, 1996)]]*, ταινία με ηθοποιούς, ριμέικ της ταινίας κινουμένων σχεδίων (1961) του Ντίσνεϋ
*** *[[Τα 102 σκυλιά της Δαλματίας]]*, συνέχεια της προηγούμενης
** *[[Τα 101 σκυλιά της Δαλματίας: Η σειρά]]*, τηλεοπτική σειρά κινουμένων σχεδίων (1997-1998)
** *[[Τα 101 σκυλιά της Δαλματίας (μιούζικαλ)]]*, μιούζικαλ του 2009
** *101 Dalmatians: Escape from DeVil Manor*, βιντεοπαιχνίδι του 1997
Νίκος Ορφανός

Με το όνομα **Νίκος Ορφανός** μπορεί να αναφέρονται οι:

* Νίκος Ορφανός (καλαθοσφαιριστής), Έλληνας καλαθοσφαιριστής.
* Νίκος Ορφανός (ηθοποιός), έλληνας πολιτικός και ηθοποιός
Alejandro

Το τουφέκι ελεύθερων σκοπευτών **Alejandro** είναι τουφέκι χειροκίνητου κλείστρου που έχει σχεδιαστεί και κατασκευαστεί στην Κούβα από την *Union de Industrias Militares*. Ονομάστηκε έτσι από την κωδική ονομασία που χρησιμοποιήθηκε από τον Φιντέλ Κάστρο στη Σιέρρα Μαέστρα, η οποία είναι επίσης το μεσαίο του όνομα.

## Σχεδίαση
Το Alejandro είναι τουφέκι ακριβείας που χρησιμοποιείται από όλους τους κλάδους των Ενόπλων Δυνάμεων της Κούβας. Ο σχεδιασμός του ξεκίνησε προς το τέλος του 2001 και τις αρχές του 2002, και χρησιμοποιεί το διαμέτρημα 7.62×54mmR με έναν εσωτερικό γεμιστήρα χωρητικότητας 8 φυσιγγίων. Παρά το γεγονός ότι μπορεί να χρησιμοποιήσει διαφορετικούς τύπους διόπτρων, ακόμα και δυτικών προτύπων, το πρότυπό του είναι η PSO-1. Το όπλο έχει δείξει καλές επιδόσεις, αλλά λόγω της χώρας καταγωγής του έχει λάβει ελάχιστη προσοχή από τον διεθνή τύπο.

## Εξωτερικοί σύνδεσμοι
* Rifle information 
* Overview and performance

Κατηγορία:Τυφέκια
Ιρανικό τομάν

Το **Τομάν** (Περσικά nastaliq, تومان|, προφέρεται ΔΦΑ tomɑn), είναι υπερμονάδα του νομίσματος του Ιράν, του Ριάλ. Το Τομάν, που προέρχεται από την αντίστοιχη μογγολική λέξη που σημαίνει δέκα χιλιάδες, διαιρείτο σε 10.000 δηνάρια. Μεταξύ του 1798 και 1825 το Τομάν υποδιαιρείτο σε 8 ριάλ, δηλαδή 1250 δηνάρια. Το 1825 εισήχθη το κιράν αξίας 1000 δηναρίων ή 1/10 του Τομάν.
Το 1932, το ριάλ αντικατέστησε το τομάν με αντιστοίχιση 1 τομάν=10 ριάλ (δηλαδή, 1 ριάλ=1 κιράν). Παρά το γεγονός ότι το ριάλ είναι το επίσημο νόμισμα του Ιράν, οι Ιρανοί χρησιμοποιούν τον όρο «τομάν», που σημαίνει 10 ριάλ. Τον Μάιο του 2020 εγκρίθηκε μια ανατίμηση του ιρανικού νομίσματος (ριάλ), με την επαναφορά του τομάν ως το νόμισμα της χώρας.

## Νομίσματα
Τα ιρανικά χρυσά νομίσματα αντιστοιχούσαν σε *τομάν*, ενώ τα χάλκινα και τα αργυρά νομίσματα αντιστοιχούσαν σε *δηνάρια*, *ριάλ* ή *κιράν*. Κατά την περίοδο της σφυρήλατης νομισματοκοπίας, τα χρυσά *τομάν* νομίσματα κόβονταν σε υποδιαιρέσεις των ¼, ½, 1, 2 και 10 τομάν, και αργότερα 1/5, 3 και 6 τομάν. Με την εισαγωγή της μηχανικής νομισματοκοπίας, περιελάμβαναν υποδιαιρέσεις 1/5, ½, 1, 2, 5, 10 και 25 τομάν. Το τελευταίο χρυσό *τομάν* εκδόθηκε το 1965. Αργότερα έπαψε να είναι επίσημο ιρανικό νόμισμα.

## Παραπομπές σημειώσεις


## Βιβλιογραφία
*

Κατηγορία:Νομίσματα του Ιράν
Ντικ Χούμερ

Ο **Ντικ Χούμερ** (αγγλικά: *Dick Huemer*, 2 Ιανουαρίου 1898 - 30 Νοεμβρίου 1979) ήταν Αμερικανός animator κατά τη διάρκεια της Χρυσής Εποχής του Αμερικανικού animation. Την καριέρα του την ξεκίνησε στα καρτούν στούντιο του Ραούλ Μπαρέ, το 1916. Κατόπιν, το 1923 ξεκίνησε να εργάζεται στη Fleischer Studios, όπου εκεί ασχολήθηκε με τον χαρακτήρα Koko the Clown. Ενώ αργότερα μετακόμισε στο Χόλιγουντ, στην εταιρεία τους Τσαρλς Μιντζ, όπου εργάσθηκε ως animator και σκηνοθέτης. Τέλος, εντάχθηκε στην εταιρεία Disney, όπου παρέμεινε σε όλη του την καριέρα, εκτός από τρία χρόνια 1948-51, έτη κατά τα οποία δημιούργησε πρωτοποριακά διαφημιστικά κινουμένων σχεδίων αλλά και το κόμικ *The Adventures of Buck O'Rue*. Το 2007, ο γιος του δέχτηκε το βραβείο Disney Legends, και ο πατέρας του συμπεριλήφθηκε στη σχετική λίστα.

## Παραπομπές


## Πηγές
* Huemer.com

## Εξωτερικοί σύνδεσμοι
* Disney Legends Image
* Annie Award Image
* 

Κατηγορία:Αμερικανοί animators
Κατηγορία:Άνθρωποι της Disney
Υπαπαντή

Η ** Υπαπαντή** είναι Δεσποτική και Θεομητορική εορτή της Ορθόδοξης Εκκλησίας, που εορτάζεται η "προσφορά" του Ιησού στο Ναό από την μητέρα Του Μαρία και τον θετό Του πατέρα Ιωσήφ, σαράντα ημέρες μετά τη γέννησή Του. Ήταν μια παράδοση για τα πρωτότοκα αγόρια που την τήρησαν οι κηδεμόνες του Ιησού ως πιστοί Εβραίοι. Κατ' αναλογίας σήμερα είναι ο "σαραντισμός" που τελούν οι μητέρες με το παιδί στον χριστιανικό ναό.

Στο ναό του Σολομώντα όπου έγινε η τελετή, συνάντησαν δύο πρόσωπα με προφητικό χάρισμα, τον γέροντα Συμεών και την γερόντισσα Άννα (όχι τη μητέρα της Μαρίας). Και οι δύο αναγνώρισαν στο πρόσωπο του βρέφους τον Μεσσία και προφήτευσαν σχετικά με το λυτρωτικό έργο του προσαγομένου βρέφους. Το περιστατικό αναφέρεται στο κατά Λουκά Ευαγγέλιο (β΄22-40).

Η εορτή της Υπαπαντής, ανήκει στις εορτές του 12όρτου, δηλαδή τις σημαντικότερες 12 εορτές της Εκκλησίας. Ο εορτασμός της ξεκινάει στις 15 Ιανουαρίου,  μετά την απόδοση των Φώτων (τέλος της περιόδου των Φώτων 14 Ιανουαρίου), κορυφώνεται την **κυριώνυμο ημέρα,** 2 Φεβρουαρίου, και ολοκληρώνεται στις 9 Φεβρουαρίου με την απόδοση της εορτής.

Επίσης σε κάποιες πόλεις έχουν αργία, όπως στη Νάουσα της Πάρου, στα Ροζενά Κορινθίας, καθώς επίσης και στην πόλη της Καλαμάτας, ενώ αποτελεί την πολυούχο του χωριού Αρκάσα της νήσου Καρπάθου.    

Κατηγορία:Χριστιανικές εορτές και τελετές
Κατηγορία:Χριστιανική ορολογία
Κατηγορία:Δεσποτικές εορτές
Κατηγορία:Ιησούς Χριστός
Άντι Μάρεϊ

Ο **Σερ Άντι Μάρεϊ,** ΑΒΑ  (Sir *Andrew Barron Murray*, 15 Μαΐου 1987) είναι Σκωτσέζος αντισφαιριστής, που βρίσκεται σήμερα στη θέση Νο. 75 της παγκόσμιας κατάταξης.

Γεννήθηκε στη Γλασκόβη. Ξεκίνησε την αντισφαίριση στην ηλικία των 3, συμμετείχε στο πρώτο του τουρνουά στην ηλικία των 5 και έπαιζε στο πρωτάθλημα τέννις για πρώτη φορά όντας 8 χρόνων. 

Εἰναι κάτοχος τριών τουρνουά Γκραν Σλαμ στο μονό, του  Αμερικανικού Όπεν (2012) και δύο φορές του Γουίμπλεντον (2013 και 2016) ενώ άλλες 8 φορές έχει υπάρξει φιναλίστ σε Γκραν Σλαμ. Το 2015 κατέκτησε το Κύπελλο Ντέιβις με την Μεγάλη Βρετανία. Με την κατάκτηση του δεύτερου τίτλου του στο Γουίμπλεντον, το 2016, έγινε ο πρώτος Βρετανός που κέρδισε παραπάνω από έναν τίτλο στην συγκεκριμένη διοργάνωση από το 1935 και τον Φρεντ Πέρι. Επίσης, ο Μάρρεϊ έχει κατακτήσει δύο χρυσά ολυμπιακά μετάλλια στο απλό ανδρών, στο Λονδίνο το 2012 και στο Ρίο το 2016. Συνολικά έχει κατακτήσει 46 τίτλους ATP εκ των οποίων οι 14 είναι τίτλοι της σειράς ATP Masters 1000. Το 2016 ανέβηκε στο Νο1 της παγκόσμιας κατάταξης όπου παρέμεινε για 41 εβδομάδες μέχρι το 2017. Τα επόμενα χρόνια ταλαιπωρήθηκε πολύ από τραυματισμούς. Το 2018 και το 2019 μάλιστα υποβλήθηκε σε δυο επεμβάσεις στο ισχίο. Το 2022 κατάφερε μετά από 4 χρόνια να επιστρέψει στο Top 50 της παγκόσμιας κατάταξης. 

Τον Μάρτιο του 2022 πέτυχε ένα σημαντικό ορόσημο καθώς έφτασε στις 700 νίκες καριέρας.

Στις 19 Ιανουαρίου του 2023 κέρδισε στον 2ο γύρο του Αυστραλιανού Όπεν τον Θανάση Κοκκινάκη στα 5 σετ με ανατροπή από 0-2 σ' ένα εντυπωσιακό παιχνίδι που κράτησε 5 ώρες και 45 λεπτά. Ο Μάρεϊ με την εν λόγω ανατροπή έφτασε τις 11 τέτοιες αντροπές στην καριέρα του και τοποθετείται πλέον στην κορυφή της σχετικής λίστας των τενιστών με ανατροπές από 0-2 σε 3-2. 

Τον Μάϊο του 2019 εχρήσθη ιππότης από τον τότε πρίγκιπα Κάρολο στα ανάκτορα του Μπάκιγχαμ.

## Τελικοί Γκραν Σλαμ

### Μονό (3 τίτλοι, 8 φιναλίστ)

## Ολυμπιακά Μετάλλια

### Μονό (2 χρυσά)

### Μεικτό Διπλό:  (1 αργυρό)

## Παραπομπές


Κατηγορία:Βρετανοί αθλητές της αντισφαίρισης
Κατηγορία:Βρετανοί Ολυμπιονίκες
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Ντικ Κέλσι

Ο **Ντικ Κέλσι** (αγγλικά: *Dick Kelsey*, 3 Μαΐου 1905 - 3 Μαΐου 1987) ήταν Αμερικανός καλλιτεχνικός διευθυντής κινουμένων σχεδίων, πρωτοπόρος στον σχεδιασμό λούνα παρκ και σχεδιαστής βιβλίων για παιδιά. Μεγάλο μέρος στην καριέρα του, το πέρασε στη Disney, ενώ το 1955 συμμετείχε στον σχεδιασμό της Ντίσνεϋλαντ.

Ο Κέλσι, ως καλλιτεχνικός διευθυντής συμμετείχε σε ταινίες όπως *[[Μπάμπι]]* και *[[Ντάμπο, το ελεφαντάκι]]*, εκτός από αυτό υπήρξε και σεναριογράφος, όπως στο *[[Η Αλίκη στη Χώρα των Θαυμάτων (ταινία, 1951)|Η Αλίκη στη Χώρα των Θαυμάτων]]*.

## Εξωτερικοί σύνδεσμοι
* 
* Virtual Museum of Magic Mountain
* Ron Dias website

Κατηγορία:Αμερικανοί animators
Louis C.K.

Ο **Λούι Σέκελι** (*Louis Székely*, 12 Σεπτεμβρίου 1967), περισσότερο γνωστός με το καλλιτεχνικό του **Λούι Σ.Κ.** (αγγλικά: **Louis C.K.**), είναι Αμερικανός κωμικός, ηθοποιός, σκηνοθέτης, παραγωγός, σεναριογράφος και συντάκτης. Θεωρείται ως ένας από τους καλύτερους σταντ απ κωμικούς όλων των εποχών. Το χιούμορ στην καριέρα του ως σταντ απ κωμικός περιέχει παρατηρήσεις της καθημερινότητας, αυτοσαρκασμό, μπλακ χιούμορ και χυδαίο χιούμορ.

Ο Σ.Κ. γεννήθηκε στην Ουάσινγκτον, αλλά σε ηλικία μόλις ενός έτους, μετακόμισε στην Πόλη του Μεξικό, και έμαθε την ισπανική γλώσσα ως την πρώτη του, αλλά, επιστρέφοντας στις Ηνωμένες Πολιτείες, έμαθε και αγγλικά. Την καριέρα του την ξεκίνησε γράφοντας σε διάφορα σόου τη δεκαετία του 1990 και αρχές της επόμενης, σε κωμικούς όπως ο Ντέιβιντ Λέτερμαν, ο Κόναν Ο'Μπράιαν και ο Κρις Ροκ. Παράλληλα, εκείνη την περίοδο σκηνοθέτησε κάποιες σουρεαλιστικές μικρού μήκους ταινίες, αλλά και δύο μεγάλου μήκους το *[[Tomorrow Night]]*  και το *[[Pootie Tang]]*, όλα αυτά πριν πρωταγωνιστήσει στη σειρά *[[Lucky Louie]]*, του HBO. Επίσης, το 2010 πρωταγωνίστησε και στη σειρά Louie, συμμετοχή που του χάρισε πολύ καλές κριτικές. Ωστόσο, έχει συμμετάσχει και σε διάφορες γνωστές ταινίες, όχι σε πρωταγωνιστικό ρόλο, όπως το *[[Ο Ψευταράς]]*, το *[[Οδηγός Διαπλοκής]],* το *[[Trumbo (ταινία)|Trumbo]],* αλλά και το *[[Θλιμμένη Τζάσμιν]]*.

Το 2012 ο Σ.Κ. κέρδισε το Peabody Award, ενώ έχει κερδίσει 6 Βραβεία Έμμυ. Παράλληλα έχει και πολλές διακρίσεις, οι οποίες ήρθαν από το *[[The Chris Rock Show]]* και τη σειρά Louie, διακρίσεις, επίσης έχει κερδίσει διακρίσεις και για τα κωμικά του φιλμ *[[Live at the Beacon Theater]]* (2011) και *Oh My God* (2013). Το *[[Rolling Stone]]* κατέταξε στην τρίτη θέση το κωμικό του φιλμ *Shameless* στο *«Divine Comedy: 25 Best Stand-Up Specials and Movies of All Time»*.

Το 2017 έγινε γνωστό ότι είχε παρενοχλήσει σεξουαλικά πέντε γυναίκες, γεγονός που ο ίδιος παραδέχθηκε.

## Παραπομπές

## Εξωτερικοί σύνδεσμοι
* 
* 
* 

Κατηγορία:Αμερικανοί κωμικοί σκετς
Κατηγορία:Αμερικανοί σεναριογράφοι
Κατηγορία:Αγνωστικιστές
Κατηγορία:Βραβευμένοι με Grammy
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί κωμικοί
Θανάσης Παπαγεωργίου (1957)

Ο **Αθανάσιος (Θανάσης) Παπαγεωργίου** (1957) είναι Έλληνας δικηγόρος και πολιτικός.

## Βιογραφικό
Γεννήθηκε το 1957 στην Αθήνα, όπου και μεγάλωσε. Η καταγωγή του είναι από το Θέρμο Αιτωλοακαρνανίας. Σπούδασε στη Νομική Σχολή του Πανεπιστημίου Αθηνών.Κατά τη διάρκεια των σπουδών του, εκλέχθηκε πρόεδρος του Συλλόγου Φοιτητών Νομικής με την στήριξη της ΠΑΣΠ.

Το 1981, με την άνοδο του ΠΑΣΟΚ στην εξουσία, διορίστηκε μέλος του Διοικητικού Συμβουλίου της ΕΡΤ, σε ηλικία μόλις 24 ετών. 

Για τρία χρόνια, από το 1984 μέχρι το 1987, ο Θανάσης Παπαγεωργίου διετέλεσε γραμματέας της Νεολαίας ΠΑ.ΣΟ.Κ. (διαδέχτηκε τον Στέφανο Μανίκα και τον διαδέχτηκε ο Φώτης Χατζημιχάλης). Στα τελευταία χρόνια του Ανδρέα Παπανδρέου κατείχε τη θέση του γραμματέα Οργανωτικού του ΠΑΣΟΚ, θέση από την οποία τον απομάκρυνε ο Κώστας Σημίτης το 1996.

Από το 2000 μέχρι το 2004 χρημάτισε γενικός διευθυντής Διοικητικού - Οικονομικού στην Οργανωτική Επιτροπή Ολυμπιακών Αγώνων (ΟΕΟΑ) «Αθήνα 2004» και ήταν από τους πιο στενούς συνεργάτες της Γιάννας Αγγελοπούλου, με την οποία συνεργάστηκε και στην εφημερίδα «Ελεύθερος Τύπος».

Στην κυβέρνηση Γιώργου Παπανδρέου, από το 2009 έως το 2011, ήταν πρόεδρος της ΕΡΤ.

Για να ξεχωρίζει από τον βουλευτή Πιερίας του ΠΑΣΟΚ που επίσης ονομάζεται Θανάσης Παπαγεωργίου, οι δημοσιογράφοι τον αποκαλούσαν «ο Παπαγεωργίου του Οργανωτικού», λόγω της κομματικής θέσης του.

## Παραπομπές


Κατηγορία:Έλληνες δικηγόροι του 20ού αιώνα
Ισίδωρος Σιδηρόπουλος

Ο **Ισίδωρος Σιδηρόπουλος** (25 Απριλίου 1911 - 24 Μαρτίου 1999) του Παύλου, ήταν Έλληνας δικηγόρος και νομάρχης.

## Σταδιοδρομία
Γεννήθηκε στο Γαλαξίδι και ακολούθησε νομικές σπουδές στο Πανεπιστήμιο των Αθηνών.
Ήταν πρόεδρος της Ένωσης Νέων Γαλαξιδίου τη δεκαετία του '30 και συνετέλεσε στη δημιουργία της αρχαιολογικής συλλογής του Ναυτικού Μουσείου της γενέτειράς του.

Άσκησε το δικηγορικό λειτούργημα (αρχικά στην Παρνασσίδα) και διορίστηκε νομάρχης σε διάφορους νομούς της Ελλάδας. Ήταν παντρεμένος με την Πολυξένη Καβαλλίνη και είχε 1 κόρη και 1 γιο.
Έγινε Νομάρχης Κερκύρας το 1960, Νομάρχης Αιτωλοακαρνανίας το 1965, Νομάρχης Γρεβενών από το 1965 ως το 1966 και Νομάρχης Ξάνθης από τις 31 Οκτωβρίου 1966 ως το 1967. Την περίοδο της δικτατορίας ήταν Νομάρχης Πέλλας (1967) και μετά Νομάρχης Φθιώτιδας, και τον Σεπτέμβριο του 1969 μετατέθηκε στη Λάρισα. Αποχώρησε από την υπηρεσία τον Μάιο του 1970.

Πέθανε σε ηλικία 88 ετών και κηδεύτηκε στις 25 Μαρτίου 1999, από τον ιερό ναό Αγίου Γεωργίου Κυψέλης, ενώ η ταφή του έγινε στο Γαλαξίδι.

## Παραπομπές


Κατηγορία:Έλληνες Νομάρχες
Κατηγορία:Νομάρχες Αιτωλοακαρνανίας
Κατηγορία:Νομάρχες Γρεβενών
Κατηγορία:Νομάρχες Ξάνθης
Κατηγορία:Νομάρχες Κέρκυρας
Κατηγορία:Νομάρχες Λάρισας
Κατηγορία:Νομάρχες Πέλλας
Κατηγορία:Νομάρχες Φθιώτιδας
Διαχείριση

**Διαχείριση** είναι η προσπάθεια καλύτερης οργάνωσης των διαθέσιμων πόρων (οικονομικών πόρων, ανθρώπινου δυναμικού, τεχνολογικών εργαλείων) για την επίτευξη συγκεκριμένων στόχων.

## Ορολογία
Οι όροι «διαχείριση» και «διοίκηση» χρησιμοποιούνται ανάλογα με το εννοιολογικό πλαίσιο σε ότι αφορά την επιστήμη η οποία αποδίδεται στα αγγλικά με τον όρο «μάνατζμεντ» (management).

## Κλάδοι διαχείρισης
Η Διαχείριση διακρίνεται στους ακόλουθους κλάδους:
* Διαχείριση επιχειρηματικών διεργασιών
* Διαχείριση έργου
* Διαχείριση περιβάλλοντος
* Διαχείριση κινδύνου
* Διαχείριση λειτουργιών ή επιχειρησιακή διαχείριση

## Διοίκηση

Η περίπτωση της διαχείρισης του ανθρώπινου δυναμικού και των άλλων πόρων μίας επιχείρησης, ενός ιδρύματος, ενός οργανισμού ή εν γένει, ενός φορέα οργάνωσης ατόμων, με στόχο την καλύτερη δυνατή λειτουργία του φορέα αυτού, ονομάζεται διοίκηση. Ο τομέας της Διοίκησης είναι πολύ ευρύς. Σε αυτόν περιλαμβάνονται η Διοίκηση ενός Υπουργείου, η Διοίκηση του στρατού, η διοίκηση μίας επιχείρησης ή ενός Πανεπιστημίου.

## Παραπομπές


Κατηγορία:Ηγεσία
Αμπάς Β΄ της Περσίας

Ο **σουλτάνος Μοχάμεντ Μιρζά** Soltan Mohammad Mirza), (31 Δεκεμβρίου 1632 – 25/26 Οκτωβρίου 1666) περισσότερο γνωστός με τον δυναστικό του τίτλο Αμπάς Β΄ (Περσικά: شاه عباس دوم) ήταν ο έβδομος βασιλέας των Σαφαβιδών (σάχης) της Περσίας, που κυβέρνησε από το 1642 έως το 1666.

## Βίος
Γεννήθηκε στο Καζβίν με το όνομα του σουλτάνος Μοχάμεντ Μιρζά.  Ήταν ο μεγαλύτερος γιος του Σαφί της Περσίας και της Κιρκάσιας Άννα Χανούμ. Δεν γνωρίζουμε πολλά πράγματα για τον νεαρό Μοχάμεντ, εκτός από το ότι πέρασε τα νεανικά του χρόνια στο χαρέμι των Σαφαβιδών και διδάχτηκε από τον μέντορά του Ρατζάμπ Αλί Ταμπριζί (Rajab Αλί Tabrizi). Επίσης, έμαθε πώς να διατηρεί την τάξη στο κράτος και άλλα βασιλικά καθήκοντα από δύο άλλους ευγενείς, τον Μοχάμεντ Αλι-Μπεγκ και τον Γιανί Χαν Σαμλού.

Στις 15 Μαΐου 1642, στο Κασάν, ο Μοχάμεντ Μιρζά στέφθηκε σάχης της Περσίας και επέλεξε το όνομα Αμπάς Β΄, ως δυναστικό όνομά του. Δεδομένου ότι ήταν λιγότερο από δέκα χρονών όταν έγινε σάχης, τα καθήκοντά του ανατέθηκαν στα χέρια της μητέρας του, Άννα Χανούμ και του μεγάλου βεζίρη, Σαρού Τακί (Saru Taqi), ενώ Αμπάς επικεντρώθηκε στην εκπαίδευσή του στο Καζβίν. Η Άννα Χανούμ και ο Σαρού Τακί συνεργάστηκαν στενά και υπό την καθοδήγησή τους η Περσία βρισκόταν σε ασφαλή χέρια. Ο Γάλλος περιηγητής Ζαν Σαρντέν (Jean Chardin) σημείωσε θετικά τη συνεργασία τους, αλλά και τη δύναμη των γυναικών στη διακυβέρνηση της χώρας.

Σε αντίθεση με τον πατέρα του, ο Αμπάς Β΄ έδειξε ενεργό ενδιαφέρον για τη διακυβέρνηση και τις στρατιωτικές υποθέσεις όταν άρχισε να κυβερνά ο ίδιος (πιθανώς σε ηλικία 15 ετών). Το καλοκαίρι του 1648 προσπάθησε να ανακαταλάβει την Καννταχάρ από τους Μογγόλους. Εκστράτευσε από το Ισφαχάν με ένα στρατό 40.000 ανδρών και μετά την κατάληψη του Μποστ, πολιόρκησε τη Κανταχάρ και την κατέλαβε μετά από σύντομη πολιορκία στις 22 Φεβρουαρίου 1649. Ο Αμπάς Β΄ στη συνέχεια διόρισε τον Γεωργιανό *[[γκουλάμ]]* («στρατιωτικός σκλάβος») Μιχράμπ Χαν κυβερνήτη της πόλης. Οι Μογγόλοι επιχείρησαν να ανακαταλάβουν την πόλη το 1651, αλλά η άφιξη του χειμώνα τους ανάγκασε να αναστείλουν την πολιορκία.

Η βασιλεία του Αμπάς Β΄ ήταν σχετικά ειρηνική, και ήταν σημαντική για την ελευθερία της Περσίας από κάθε επίθεση των Οθωμανών. Πέθανε στο Χουσράου Αμπάντ, κοντά στο Νταμγκάν τη νύχτα της 25 προς 26 Οκτωβρίου 1666 και θάφτηκε δίπλα στον πατέρα του στο Κουμ.

## Oικογένεια
Τον διαδέχθηκε ο γιος του Σουλεϊμάν Α΄ της Περσίας. Γιοι του ήταν επίσης ο Χαμζά Μιρζά, ο Ισμαήλ Μιρζά και ο Μιρζά Αλί Νακί και είχε δύο κόρες.

## Ποίηση
Σύμφωνα με την *[[Encyclopaedia Iranica]]* στο λήμμα της για τη λογοτεχνία των Αζέρων-Τούρκων έγραψε ποιήματα στα Τουρκικά (Αζερμπαϊτζανικά). Το ψευδώνυμό του στην ποίηση ήταν Τανί.

## Παραπομπές-σημειώσεις


## Βιβλιογραφία
* 
* 
* 
* 


Κατηγορία:Σαφαβίδες
Κατηγορία:Ρωσοπερσικοί πόλεμοι
Κατηγορία:Ιδιοκτήτες σκλάβων
Μπιλ Πιτ

Ο **Μπιλ Πιτ** (αγγλικά: *Bill Peet*, 29 Ιανουαρίου 1915 - 11 Μαΐου 2002) ήταν Αμερικανός σχεδιαστής παιδικών βιβλίων και σεναριογράφος της Disney. Εντάχθηκε στην εταιρεία το 1937 και εργάστηκε στην ταινία *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, προς το τέλος της παραγωγής της. Η συμμετοχή του σε ταινίες της εταιρείες συνεχίστηκε τόσο σε μεγάλου μήκους ταινίες αλλά και σε μικρές ιστορίες, έως το 1967 με την ταινία *[[Το Βιβλίο της Ζούγκλας (ταινία, 1967)|Το Βιβλίο της Ζούγκλας]]*. Μία διαφωνία περί της σκηνοθεσίας με την εταιρεία τον ανάγκασε σε προσωπικό διάλειμμα. Παρόλα αυτά, έως ότου έφυγε συμμετείχε σε αρκετές γνωστές ταινίες, συμπεριλαμβανομένων των *[[Πινόκιο (ταινία, 1940)|Πινόκιο]]*, ''Φαντασία'', *[[Ντάμπο, το ελεφαντάκι]]*, *[[Η Αλίκη στη Χώρα των Θαυμάτων (ταινία, 1951)|Η Αλίκη στη Χώρα των Θαυμάτων]]*, *[[Τα 101 σκυλιά της Δαλματίας (ταινία, 1961)|Τα 101 σκυλιά της Δαλματίας]]* κ.ά.

## Παραπομπές


## Εξωτερικοί σύνδεσμοι
* Bill Peet Website 
* 
* Bill Peet interview

Κατηγορία:Συγγραφείς παιδικής και νεανικής λογοτεχνίας
Κατηγορία:Αμερικανοί συγγραφείς
Κατηγορία:Αμερικανοί animators
Κατηγορία:Άνθρωποι της Disney
Κιμ Νόβακ

[μικρογραφία|260x260εσ|Η Νόβακ (δεξιά) με τον [Τζακ Λέμον και τη σύζυγό του, Σίνθια (1955)]][μικρογραφία|260x260εσ|Με τον [Άλφρεντ Χίτσκοκ στα γυρίσματα της ταινίας ''Δεσμώτης του ιλίγγου'' (1958)]]Η **Κιμ Νόβακ** (αγγλ. **Kim Novak**, 13 Φεβρουαρίου 1933) είναι Αμερικανίδα ηθοποιός της τηλεόρασης και του κινηματογράφου γνωστή κυρίως για την ερμηνεία της σε διπλό ρόλο στην ταινία του Άλφρεντ Χίτσκοκ *[[Δεσμώτης του Ιλίγγου|Δεσμώτης του ιλίγγου]] (Vertigo, 1958)*. Σημαντική θέση στη φιλμογραφία της έχουν επίσης οι ταινίες: *[[Πικ-νικ (ταινία, 1955)|Πικ-νικ]] (Picnic, 1955)*, *[[Ο Άνθρωπος με το Χρυσό Χέρι|Ο άνθρωπος με το χρυσό χέρι]] (The Man with the Golden Arm, 1955)*, *Η φλόγα καίει ακόμα (Jeanne Eagles, 1957)*, *Ο φιλαράκος μου (Pal Joey, 1957)*, *Ήρθες αργά αγάπη μου (Bell, Book and Candle, 1958)*, *Περασμένα μεσάνυχτα (Middle of the Night, 1959)*, *Θ' ανταμώσουμε ξανά (Strangers When We Meet, 1960)* και *Φίλησέ με, κουτέ (Kiss me Stupid)*. 
## Καριέρα
Η Νόβακ ξεκίνησε την καριέρα της το 1954 υπογράφοντας συμβόλαιο με την εταιρία Columbia Pictures και γρήγορα έγινε αστέρι πρώτου μεγέθους μετά από την εμφάνισή της σε μια σειρά ταινιών, με σημαντικότερη το *[[Πικ-νικ (ταινία, 1955)|Πικ-νικ]]* του Τζόσουα Λόγκαν, στο οποίο πρωταγωνίστησε στο πλευρό του Γουίλιαμ Χόλντεν λαμβάνοντας καλές κριτικές. Την ίδια επίσης χρονιά συμπρωταγωνίστησε με τον Φρανκ Σινάτρα στην ταινία του Ότο Πρέμινγκερ *[[Ο άνθρωπος με το χρυσό χέρι]]*. Την ίδια χρονιά βραβεύτηκε με Χρυσή Σφαίρα Καλύτερης Πρωτοεμφανιζόμενης Ηθοποιού. Τρία χρόνια αργότερα είχε την ευκαιρία να υποδυθεί μια από τις θρυλικότερες ξανθές του Άλφρεντ Χίτσκοκ, τη Μάντλιν Έλστερ / Τζούντι Μπάρτον στην ταινία *[[Δεσμώτης του Ιλίγγου|Δεσμώτης του ιλίγγου]]*, όπου εμφανίστηκε στο πλευρό του Τζέιμς Στιούαρτ. Κατά τα τέλη της δεκαετίας του 1950, η Νόβακ ήταν μια από τις εμπορικότερες ηθοποιούς του αμερικανικού Box-Office κι είχε συμπρωταγωνιστήσει με μερικούς από τους δημοφιλέστερους ηθοποιούς της εποχής, αλλά η καριέρα της άρχισε να φθίνει κατά τα μέσα της δεκαετίας του 1960 και μετά από μια σειρά αποτυχημένων ταινιών αποσύρθηκε από την υποκριτική το 1966 κάνοντας σποραδικές εμφανίσεις σε ταινίες. 

Επέστρεψε στη μεγάλη οθόνη το 1980, όπου εμφανίστηκε πλάι στην Ελίζαμπεθ Τέιλορ στο θρίλερ *[[Στον καθρέφτη είδα τον δολοφόνο]] (The Mirror Crack'd)*. Έπειτα είχε ένα επιτυχημένο γκεστ στην τηλεοπτική σειρά *Φάλκον Κρεστ* όπου εμφανίστηκε για μια σεζόν την τηλεοπτική περίοδο 1986-1987. Έπειτα αποφάσισε να αποσυρθεί οριστικά από την υποκριτική μετά από την άσχημη εμπειρία που είχε κατά τη διάρκεια των γυρισμάτων της ταινίας *Ερωτική καταιγίδα (Liebestraum)* το 1991, η οποία έμελλε να είναι και η τελευταία της. Έκτοτε η ίδια έχει δηλώσει ότι δεν έχει καμιά διάθεση να επιστρέψει στα κινηματογραφικά δρώμενα. 
## Προσωπική ζωή
Η Νόβακ έχει παντρευτεί δυο φορές: την πρώτη με τον ηθοποιό Ρίτσαρντ Τζόνσον και τη δεύτερη με τον γιατρό Ρόμπερτ Μαλόι, με τον οποίον παρέμεινε παντρεμένη μέχρι τον θάνατό του, το 2020.
## Φιλμογραφία

## Παραπομπές

## Εξωτερικοί σύνδεσμοι
* 
* Κιμ Νόβακ, σελίδα στον ιστότοπο Cine.gr .

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Μες στον καθρέφτη και τι βρήκε η Αλίκη εκεί

Το ***Μες στον καθρέφτη και τι βρήκε η Αλίκη εκεί*** (αγγλικά: *Through the Looking-Glass, and What Alice Found There*) είναι αγγλικό μυθιστόρημα του 1871, που γράφτηκε από τον Λιούις Κάρολ. Ουσιαστικά, πρόκειται για τη συνέχεια του επιτυχημένου του μυθιστορήματος *[[Οι Περιπέτειες της Αλίκης στη Χώρα των Θαυμάτων]]* (1865).  Το βιβλίο τοποθετείται έξι μήνες μετά το πρώτο μυθιστόρημα και περιγράφει τις νέες περιπέτειες της Αλίκης, που μπαίνει ξανά στον φανταστικό κόσμο, αυτήν τη φορά μέσω ενός καθρέφτη.

## Παραπομπές


## Εξωτερικοί σύνδεσμοι
*Κατάλογος των εικονογραφημένων βιβλίων με περιπέτειες της Αλίκης από το 1899 έως το 2009
;Διαδικτυακά κείμενα
*
*Έκδοση του 1917 από το archive.org

Κατηγορία:Η Αλίκη στη Χώρα των Θαυμάτων
Κατηγορία:Μυθιστορήματα για παιδιά
Κατηγορία:Μυθιστορήματα του Λιούις Κάρολ
Κατηγορία:Μυθιστορήματα φαντασίας
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν όπερες
Εντ Γουίν

Ο **Εντ Γουίν** (*Ed Wynn*, 9 Νοεμβρίου 1886 - 19 Ιουνίου 1966) ήταν Αμερικανός κωμικός και ηθοποιός εβραϊκής  καταγωγής , χαρακτηριστικός για τους απολύτως χαζούς κωμικούς χαρακτήρες που υποδυόταν. Επίσης, πρωτοποριακό θεωρείται και το σόου του στο ραδιόφωνο τη δεκαετία του 1930. Ενώ αξιοσημείωτοι είναι και οι δραματικοί ρόλοι που έπαιξε.

Ο Γουίν ξεκίνησε την καριέρα του ως ερμηνευτής βοντβίλ,  και υπήρξε πρωταγωνιστής της θεατρικής σειράς *[[Ziegfeld Follies]]*, το 1914. Εκτός αυτού, ο Γουίν, σκηνοθέτησε, έγραψε και έκανε την παραγωγή σε αρκετές παραστάσεις που ανέβηκαν στο Μπρόντγουεϊ.

## Παραπομπές


## Εξωτερικοί σύνδεσμοι

* 
* 
* 
*The Ed Wynn Show at Classic TV Info.
*Four Star Revue/All Star Revue at Classic TV Info.
*Biography of Ed Wynn  at Ed-Wynn.info
*Ed Wynn papers at the Free Library of Philadelphia Theatre Collection

Κατηγορία:Χιουμορίστες
Κατηγορία:Αμερικανοεβραίοι
Κατηγορία:Ερμηνευτές βοντβίλ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου
Ρίτσαρντ Χάιντεν

Ο **Ρίτσαρντ Χάιντεν** (αγγλικά: *George Richard Haydn*, 10 Μαρτίου 1905 – 25 Απριλίου 1985) ήταν Άγγλος κωμικός ηθοποιός του κινηματογράφου, του ραδιοφώνου και της τηλεόρασης. Συμμετείχε σε πάνω από 35 ταινίες, μεταξύ των οποίων το *[[Ο καθηγητής και η γυμνή χορεύτρια]]* (1941), το *[[No Time for Love]]* (1943), το *[[Οι δέκα μελλοθάνατοι]]* (1945), το *[[Το βαλς του αυτοκράτορα]]* (1948), το *[[Η Αλίκη στη Χώρα των Θαυμάτων (ταινία, 1951)|Η Αλίκη στη Χώρα των Θαυμάτων]]* (1951) και το *[[Η Μελωδία της Ευτυχίας]]* (1965).

## Παραπομπές


## Εξωτερικοί σύνδεσμοι
*

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:ΛΟΑΤ πρόσωπα από το Ηνωμένο Βασίλειο
Ουμ Κάλσουμ

Η **Ουμ Κουλθούμ ** ή Κουλσούμ (Umm Kulthum, أم كلثوم}, ʾUmm Kulṯūm}, um kulˈðuːm), γεννήθηκε ως Φατιμά Ιμπραήμ ας Σαΐντ αλ Μπιλταγί, 1898 - 3 Φεβρουαρίου 1975) ήταν διάσημη Αιγύπτια τραγουδίστρια.

## Βιογραφία
Γεννήθηκε σε άγνωστη ημερομηνία (πιθανότατα 31 Δεκεμβρίου 1898 ή 4 Μαΐου 1904)) και εκτός από τραγουδίστρια ήταν τραγουδοποιός και ηθοποιός του κινηματογράφου, ενεργή από τη δεκαετία του ' 20 ως τη δεκαετία του '70. Τιμήθηκε με τον τίτλο "Αστέρι της Ανατολής" (αραβικά:Kawkab al-Sharq  كوكب الشرق ). Υπήρξε μια από τις μεγαλύτερες τραγουδίστριες στον αραβικό κόσμο και  από εκείνες με τη μεγαλύτερη επιρροή. 

## Παραπομπές


## Εξωτερικοί σύνδεσμοι
* 

Κατηγορία:Αιγύπτιοι τραγουδιστές
Κατηγορία:Αιγύπτιες ηθοποιοί κινηματογράφου
Πιτ Γουέι

Ο **Πιτ Γουέι**  (Pete Way, 7 Αυγούστου 1951 - 14 Αυγούστου 2020) ήταν Βρετανός μπασίστας της ροκ μουσικής, γνωστός για την συνεργασία του με τους UFO, τους Waysted, τους Fastway και τον Ozzy Osbourne.

## Καριέρα
Ο Γουέι υπήρξε ένας εκ των ιδρυτών του συγκροτήματος των UFO, μαζί με τον Άντι Πάρκερ, Μικ Μπόλτον και τον Φιλ Μογκ. Κατά την δεκαετία του '70 γνώρισαν επιτυχία, η οποία έφθασε στο απόγειο της μετά την ένταξη του κιθαρίστα Μίκαελ Σένκερ με τα άλμπουμ "*[[Lights Out]]*", "*[[Obsession]]*" και "*[[Strangers in the Night]]*".

Ο Γουέι αποχώρησε από το συγκρότημα το 1982, σχηματίζοντας τους Fastway μαζί με τον κιθαρίστα Έντι Κλαρκ των Motörhead, με τους οποίους ηχογράφησε μόνο το ομώνυμο άλμπουμ τους, το οποίο σκαρφάλωσε στο # 31 του Billboard. Ακολούθησε η συνεργασία του με το προσωπικό σχήμα του Ozzy Osbourne για τις ζωντανές εμφανίσεις του Βρετανού τραγουδιστή κατά την περιοδεία για την προώθηση του "*[[Diary of a Madman]]*". Παράλληλα, σχημάτισε τους Waysted με τους οποίους κυκλοφόρησε τα "*Vices*" (1983), "*Waysted*" (1984), "*The Good the Bad the Waysted*" (1985) και "*Save Your Prayers*" (1986).

Στις αρχές της δεκαετίας του '90 ο Γουέι επέστρεψε στους UFO και στην συνέχεια ηχογράφησε τα "*Edge of the World*" (1997) και "*Chocolate Box*" (1999) με τους Mogg/Way, συγκρότημα που έφτιαξε μαζί με τον Φιλ Μογκ.

Μετά την αλλαγή της χιλιετίας, παρέμεινε στους UFO μέχρι το 2007 και επανίδρυσε τους Waysted. Αποχώρησε από το συγκρότημα λόγω προβλημάτων υγείας.

## Δισκογραφία

## Παραπομπές


## Πηγές

* Pete Way | Biography & History | AllMusic
* MusicMight :: Artists :: PETE WAY
* Artist Profile - Pete Way - Bio - Jango

## Εξωτερικοί σύνδεσμοι
* UFO Official Site
* Pete Way Official - Facebook

Κατηγορία:Μπασίστες
Κατηγορία:Ροκ μουσικοί
Κατηγορία:Άγγλοι μουσικοί
Συνθήκη της Αγίας Πετρούπολης (1723)

Η **συνθήκη της Αγίας Πετρούπολης**, της 21ης ​​Σεπτεμβρίου [Παλ. Ημερ. 12 Σεπτεμβρίου] 1723, έληξε τον Ρωσοπερσικό πόλεμο 1721-23 μεταξύ της αυτοκρατορικής Ρωσίας και της περσικής αυτοκρατορίας των Σαφαβιδών. Επικύρωσε την αναγκαστική εκχώρηση εδαφών της Περσίας στον βόρειο Καύκασο, τον νότιο Καύκασο και το σύγχρονο ηπειρωτικό βόρειο Ιράν, στα οποία περιλαμβανόταν το Ντερμπέντ (Νταγκεστάν), το Μπακού, και τα εδάφη της επαρχίας Σιρβάν, καθώς και τις επαρχίες Γκιλάν, Μαζανταράν και Αστραμπάντ. Στη συνθήκη διευκρινιζόταν περαιτέρω ότι ο Πέρσης βασιλέας όφειλε να δεχθεί ρωσικά στρατεύματα για την διατήρηση της ειρήνης.

Τη συνθήκη υπέγραψε από την πλευρά των Σαφαβιδών ο απεσταλμένος του Σαχ Ισμαήλ Μπεγκ (ή Ισμαήλ Μπέη), ο οποίος είχε σταλεί από τον ίδιο τον σαχ Ταχμάσπ Β΄. Ωστόσο, όταν η συνθήκη έφτασε στην προσωρινή πρωτεύουσα Καζβίν, τον Απρίλιο του 1724 ο Ταχμάσπ δεν συμφώνησε με τους αρνητικούς όρους της συνθήκης και ως εκ τούτου δεν την επικύρωσε. Ήδη ήταν σαφές ότι οι Ρώσοι, αν και κατέλαβαν τα ιρανικά εδάφη, δεν συνιστούσαν σοβαρή απειλή για την Περσία, έστω και αν είχε αποδυναμωθεί σοβαρά με τα γεγονότα του 1720. Αυτό, ωστόσο, είχε αργότερα ως αποτέλεσμα να αναγκαστεί να εγκαταλείψει την Περσία και να πεθάνει στην εξορία στο Αστραχάν περίπου είκοσι χρόνια αργότερα.

Όλα τα κατακτημένα εδάφη επιστράφηκαν στην Περσία (υπό την ηγεσία του Ναντέρ Σαχ) το 1732 και το 1735 αντίστοιχα, σύμφωνα με τους όρους της συνθήκης του Ρεστ και της συνθήκης της Γκαντζά, επί της αυτοκράτειρας Άννα Ιοάννοβνα.

## Παραπομπές σημειώσεις


Κατηγορία:Ρωσοπερσικοί πόλεμοι
Άντονι Γκίντενς

Ο **Άντονι Γκίντενς** (αγγλ. Anthony Giddens, Baron Giddens) (γεννημένος στις 18 Ιανουαρίου του 1938) είναι Βρετανός κοινωνιολόγος και πολιτικός, ο οποίος είναι γνωστός για τη θεωρία της δομοποίησης και κυρίως για την προσπάθειά του να δημιουργήσει ένα ενιαίο επιστημολογικό πλαίσιο, το οποίο προκύπτει από την εκτεταμένη μελέτη συστημάτων που εισηγήθηκαν οι κλασικοί διανοητές, όπως ο Μαρξ και ο Ντιρκέμ, αλλά και την απόπειρα ζεύξης "κοινωνικής δομής" και "κοινωνικής δράσης". Το 2007 ο Γκίντενς ήταν πέμπτος στη λίστα με τους συγγραφείς με τις περισσότερες αναφορές σε βιβλία των ανθρωπιστικών επιστημών.

## Βιογραφία
Ο Γκίντενς γεννήθηκε και μεγάλωσε στο Έντμοντον του Λονδίνου. Παρακολούθησε το Σχολείο του Μίντσεντεν και το 1959 ολοκλήρωσε τις προπτυχιακές σπουδές του στην κοινωνιολογία και ψυχολογία στο Πανεπιστήμιο του Χαλ. Συνέχισε τις σπουδές του στη Σχολή Οικονομικών του Λονδίνου και απέκτησε τον διδακτορικό του τίτλο από το Βασιλικό Κολέγιο του Κέιμπριτζ. Το 1961 ξεκίνησε να εργάζεται στο Πανεπιστήμιο του Λέστερ, όπου δίδαξε κοινωνική ψυχολογία. Το 1969 άρχισε την καριέρα του στο Πανεπιστήμιο του Κέιμπριτζ όπου και αναγορεύτηκε καθηγητής το 1987.

Υπήρξε επίσης σύμβουλος του Τόνι Μπλερ. Ο "τρίτος δρόμος" του Γκίντενς επηρέασε καθοριστικά την πολιτική ιδεολογία του τελευταίου.

## Παραπομπές


Κατηγορία:Βρετανοί κοινωνιολόγοι
Κατηγορία:Άγγλοι πολιτικοί
Κατηγορία:Άγγλοι πανεπιστημιακοί
Τζιν Χάρλοου

Η **Τζιν Χάρλοου** (αγγλ.: *Jean Harlow*, πραγματικό όνομα: *Harlean Harlow Carpenter;*, 3 Μαρτίου 1911 - 7 Ιουνίου 1937) ήταν Αμερικανίδα ηθοποιός του κινηματογράφου και σύμβολο του σεξ κατά τη δεκαετία του 1930. 

Η καριέρα της ξεκίνησε αφού υπέγραψε συμβόλαιο με τον σκηνοθέτη και παραγωγό ταινιών 
Χάουαρντ Χιουζ, ο οποίος της προσέφερε τον πρώτο της σημαντικό ρόλο στην ταινία του 1930 *Άγγελοι της κολάσεως (Hell's Angels)*, μετά από την οποία όμως ακολούθησε μια σειρά αποτυχημένων ταινιών (όπως *[[Ο εχθρός της κοινωνίας]] (Public Enemy, 1931)* με τον Τζέιμς Κάγκνεϊ και *[[Ξανθός πειρασμός]] (Platinum Blonde, 1931)* του Φρανκ Κάπρα) μέχρι και τη στιγμή που υπέγραψε συμβόλαιο με την εταιρία παραγωγής Metro-Goldwyn-Mayer. Για λογαριασμό της Metro η Χάρλοου γύρισε μια σειρά από επιτυχημένες ταινίες όπως: *Μια γυναίκα πειρασμός (Red Dust, 1932)*, *Δείπνο στις οκτώ (Dinner at Eight, 1933)*, *Μες την αγκαλιά του (Hold Your Man, 1933)*, *Κυνηγημένη πεταλούδα (Reckless, 1935)*, *Γάμος με επιφυλάξεις (Libeled Lady, 1935)* και *Σούζι (Suzy, 1936)*. Η Χάρλοου συμπρωταγωνίστησε με τους: Σπένσερ Τρέισι, Κλαρκ Γκέιμπλ και Γουίλιαμ Πάουελ.

Η δημοτικότητά της απείλησε και σύντομα ξεπέρασε εκείνες των Τζόαν Κρόφορντ και Νόρμα Σίρερ, που ήταν συνάδελφοί της στην Metro-Goldwyn-Mayer. Κατά τα μέσα της δεκαετίας του '30 ήταν μια από τις διασημότερες ηθοποιούς στον κόσμο. Ήταν γνωστή ως *Η ξανθή σεξοβόμβα* ή *Ξανθιά πλατίνα*.

Πέθανε το 1937, από νεφρική ανεπάρκεια ενώ βρισκόταν στα γυρίσματα της ταινίας *Σαρατόγκα (Saratoga)*, η οποία ολοκληρώθηκε με τη χρήση σωσία της Χάρλοου και προβλήθηκε ένα μήνα μετά το θάνατο της ηθοποιού. Το 1999, το Αμερικανικό Ινστιτούτο Κινηματογράφου την κατέταξε στην 22η θέση στη λίστα με τις 25 μεγαλύτερες σταρ όλων των εποχών.

## Παραπομπές


## Εξωτερικοί σύνδεσμοι
* Τζιν Χάρλοου, σελίδα στον ιστότοπο Cine.gr .
* Τζιν Χάρλοου, σελίδα στον ιστότοπο της Internet Movie Database .

Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί κινηματογράφου
Παύλος Σαρλής

Ο **Παύλος Θ. Σαρλής** (18 Αυγούστου 1932 - 4 Φεβρουαρίου 2011) ήταν Έλληνας δικηγόρος, βουλευτής και ευρωβουλευτής και νωρίτερα γενικός γραμματέας του υπουργείου Εμπορικής Ναυτιλίας.

## Πολιτική σταδιοδρομία
Γεννήθηκε στον Πειραιά, σπούδασε νομικά και άσκησε το επάγγελμα του δικηγόρου. Εξελέγη βουλευτής στην Α΄ Πειραιώς με τη Νέα Δημοκρατία στις εκλογές του 1981 και επανεξελέγη με το ίδιο κόμμα στις εκλογές του 1985. Στη συνέχεια εξελέγη στο Ευρωπαϊκό Κοινοβούλιο, όπου υπηρέτησε από τον 1989 ως το 1999 (δύο θητείες). Ως ευρωβουλευτής  μετέσχε επανειλημμένα στην Επιτροπή Μεταφορών και Τουρισμού.

Το 2001 έγινε η προσχώρησή του στους Φιλελεύθερους του Στέφανου Μάνου.

Πέθανε σε ηλικία 79 ετών το 2011.

Με τη σύζυγό του, Αγγελική Τσιγαρίδα, απέκτησαν 1 κόρη.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Πειραιά
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Λία Σύρου

Η **Λία** είναι άβατη παραλία που βρίσκεται στον όρμο του Αετού, στο βορειοδυτικό τμήμα του νησιού της Σύρου. Η παραλία δεν είναι προσβάσιμη με αυτοκίνητο και δεν διαθέτει υποδομές. Συνδυάζει βότσαλο και άμμο, έχει καταγάλανα νερά και μερικά αρμυρίκια.

Η πρόσβαση γίνεται είτε μέσω θαλάσσης (καΐκια πραγματοποιούν τακτικά δρομολόγια από το χωριό Κίνι προς τις άβατες παραλίες των βορειοδυτικών περιοχών του νησιού κατά τους καλοκαιρινούς μήνες), είτε μέσω ενός μονοπατιού που ξεκινά από την περιοχή Κάμπος και απέχει περίπου 50 λεπτά από τη Λία.

Σε κοντινή απόσταση και με τους ίδιους τρόπους πρόσβασης, βρίσκονται οι παραλίες Γριά Σπηλιά, Μαρμάρι, Μέγας Λάκκος (βόρεια) και Αετός (νότια). Ακριβώς απέναντι από τη Λία διακρίνεται ο ιστορικός βράχος της παραλίας των Γραμμάτων, όπου έχουν βρεθεί επιγραφές ναυτικών από την Κλασική αρχαιότητα μέχρι και τον Μεσαίωνα.

## Εξωτερικοί σύνδεσμοι
*Η Λία στο επίσημο τουριστικό portal του Δήμου Σύρου - Ερμούπολης 
*Δήμος Σύρου - Ερμούπολης

Κατηγορία:Παραλίες της Σύρου
Κωνσταντίνος Κοντομύτης

Ο **Κωνσταντίνος Κοντομύτης** (μεταξύ 841–860) ήταν Βυζαντινός στρατηγός και ευγενής.

## Βιογραφία
Ως *[[Στρατηγός (Βυζάντιο)|στρατηγός]]* του Θέματος Θρακησίων, ο Κωνσταντίνος Κοντομύτης συνέτριψε τους Σαρακηνούς της Κρήτης το 841, όταν οι τελευταίοι πραγματοποίησαν επιδρομή στην πλούσια μοναστική κοινότητα του Όρους Λάτμου. Λίγο καιρό νωρίτερα ή αργότερα, η κόρη του Κωνσταντίνου παντρεύτηκε τον *[[μάγιστρος|μάγιστρο]]* Βάρδα, ο οποίος ήταν ανιψιός της Αυτοκράτειρας Θεοδώρας από την πλευρά της μητέρας του και του Πατριάρχη Φωτίου από εκείνη του πατέρα του. Ο Βάρδας αργότερα υιοθέτησε το επίθετο του πεθερού του.

Το 859, ο Αυτοκράτορας Μιχαήλ Γ΄ (βασίλεψε την περίοδο μεταξύ 842–867) τον απέστειλε στη Σικελία ως επικεφαλής στόλου 300 πλοίων, προκειμένου να αντιμετωπίσει τους Άραβες που βρίσκονταν επί του νησιού. Ο Βυζαντινός στρατός υπέστη, ωστόσο, μεγάλη ήττα από τους Άραβες, οι οποίοι ευρίσκονταν υπό την ηγεσία του Αμπάς ιμπν Φαντλ, και υποχρεώθηκε να υποχωρήσει προς τα πλοία του.

## Παραπομπές


## Πηγές

*
*
*

Κατηγορία:Βυζαντινοί στρατηγοί
Κατηγορία::Πρόσωπα των Αραβοβυζαντινών Πολέμων
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 9ου αιώνα
Κατηγορία:Κυβερνήτες του Θέματος Θρακησίων
Μεροληψία FUTON

Ο όρος **FUTON bias** (μεροληψία FUTON) αναφέρεται στην τάση των ερευνητών να παραθέτουν ακαδημαϊκά περιοδικά με ανοικτή πρόσβαση, δηλαδή περιοδικά που διαθέτουν το πλήρες κείμενό τους στο διαδίκτυο χωρίς χρέωση, έναντι δημοσιεύσεων που απαιτούν πληρωμή. (Το *FUTON* είναι αρκτικόλεξο που προέρχεται από την αγγλική φράση **fu**ll **t**ext **o**n the **N**et) Οι ερευνητές σε κάποια πεδία μπορούν ευκολότερα να ανακαλύψουν και να έχουν πρόσβαση σε άρθρα των οποίων το πλήρες κείμενο είναι διαθέσιμο online, γεγονός που αυξάνει την πιθανότητα να διαβάσουν και να παραθέσουν αυτά τα άρθρα. Το ζήτημα τέθηκε πρώτη φορά και έχει κυρίως μελετηθεί στον τομέα της ιατρικής έρευνας. Στα πλαίσια της τεκμηριωμένης ιατρικής (*evidence-based medicine*, ΕΒΜ), τα άρθρα σε ακριβά περιοδικά που δεν παρέχουν ανοικτή πρόσβαση μπορεί να πέσουν σε αφάνεια, δίνοντας μεγαλύτερο βάρος στις δημοσιεύσεις FUTON. Η μεροληψία FUTON μπορεί να αυξήσει τον παράγοντα επίδρασης (*impact factor*) των περιοδικών με ανοικτή πρόσβαση σε σχέση με των αντίστοιχων που δεν έχουν.

Σύμφωνα με μία μελέτη, οι συγγραφείς στα ιατρικά πεδία «συγκεντρώνονται στην έρευνα που δημοσιεύεται σε περιοδικά με διαθέσιμο το πλήρες κείμενο στο διαδίκτυο και αγνοούν τις σχετικές μελέτες που δεν έχουν διαθέσιμο το πλήρες κείμενο, εισάγοντας έτσι ένα στοιχείο μεροληψίας στα αποτελέσματα της έρευνάς τους». Από την άλλη, σε μία άλλη μελέτη υπάρχει το συμπέρασμα ότι «το εμφανιζόμενο πλεονέκτημα των πηγών ανοιχτής πρόσβασης είναι πλεονέκτημα ποιότητας και όχι μεροληψία», και ότι οι συγγραφείς «επιλέγουν να χρησιμοποιούν και να παραθέτουν τα πιο παραθέσιμα άρθρα μόλις η αρχειοθέτησή τους τα καταστήσει προσβάσιμα», και ότι η ανοιχτή πρόσβαση «από μόνη της δεν πρόκειται να καταστήσει ένα μη χρησιμοποιήσιμο (και άρα μη παραθέσιμο) άρθρο πιο χρησιμοποιήσιμο και παραθέσιμο.

Ο όρος *No Abstract Available bias* (μεροληψία μη διαθέσιμης σύνοψης) αναφέρεται στην τάση των ερευνητών να παραθέτουν άρθρα για τα οποία διατίθεται η σύνοψή τους online έναντι εκείνων για τα οποία δεν διατίθεται. Και αυτό επηρεάζει κατά παρόμοιο τρόπο των αριθμό των παραθέσεων όπως και η μεροληψία FUTON.

## Σημειώσεις


## Παραπομπές


## Επιπλέον ανάγνωση
*

Κατηγορία:Ακαδημαϊκή ορολογία
Κατηγορία:Έρευνα
Κατηγορία:Μεροληψία
Μοχάμεντ Χαν Κατζάρ

Ο **Αγά Χαν Μοχάμεντ Κατζάρ** (1742-1797, Περσικά: آغا محمد خان قاجار) ήταν ο ιδρυτής της Δυναστείας των Κατζάρ της Περσικής Αυτοκρατορίας και κυβέρνησε ως απόλυτος μονάρχης στην περίοδο 1789-1797 ως σάχης. Ήταν αρχικά οπλαρχηγός του κλάδου Κουγιουνλού της φυλής Κατζάρ. Το 1789, ο Αγά Μοχάμεντ Χαν ενθρονίστηκε ως βασιλέας της Περσίας, αλλά στέφθηκε επίσημα τον Μάρτιο του 1796. Στις 17 Ιουνίου 1797 δολοφονήθηκε και τον διαδέχθηκε ο ανιψιός του Φαθ Αλί Σαχ Κατζάρ.

Η βασιλεία του Αγά Μοχάμεντ Χαν είναι αξιοσημείωτη λόγω της επανένωσης της Περσίας. Μετά τον θάνατο του Ναντέρ Σαχ (δ. 1747), πολλά από τα περσικά εδάφη στην περιοχή του Καυκάσου είχαν διαμελιστεί σε διάφορα χανάτα ή είχαν δηλώσει *de facto* ανεξαρτησία, όπως η Γεωργία. Μετά από 48 χρόνια όλα υποτάχθηκαν στον Αγά Μοχάμεντ Χαν. Ορισμένες από τις ανακαταλήψεις του κρίνονται ακόμη και για την εποχή του εξαιρετικά σκληρές, με χαρακτηριστικό παράδειγμα τη υποταγή της Γεωργίας, κατά την οποία λεηλάτησε την πρωτεύουσα Τιφλίδα και έσφαξε πολλούς από τους κατοίκους της, παίρνοντας περίπου 15.000 Γεωργιανούς αιχμαλώτους στην ηπειρωτική Περσία.

Κατά την βασιλεία του Αγά Μοχάμεντ Χαν μετακινήθηκε επίσης η πρωτεύουσα της Περσίας στην Τεχεράνη.

## Βίος
Ο Αγά Μοχάμεντ Χαν γεννήθηκε περίπου το 1742 στο Αστραμπάντ και ανήκε στον κλάδο Κογιουνλού της φυλής Κατζάρ. Η φυλή είχε διάφορους άλλους με γνωστότερο τον κλάδο Ντεβελού, ο οποίος βρισκόταν συχνά σε αντιπαράθεση με τον κλάδο Κογιουνλού. Ο Αγά Μοχάμεντ Χαν ήταν ο πρωτότοκος γιος του οπλαρχηγού της πατριάς Κογιουνλού Μοχάμεντ Χασάν Χαν Κατζάρ και εγγονός του Φαθ Αλί Χαν, εξέχοντος αριστοκράτη, ο οποίος εκτελέστηκε από του σάχη Ταχμάσπ Β΄ (ενδεχομένως με την προτροπή του Ναντέρ Κολί Μπεγκ, ο οποίος αργότερα θα γίνει γνωστός ως Ναντέρ Σαχ σφετεριζόμενος τον θρόνο της Περσίας το 1736 και θεμελιώνοντας τη δυναστεία των Αφσαριδών. Ο Αγά Μοχάμεντ Χαν είχε αρκετούς αδελφούς και ετεροθαλείς αδελφούς, τους Χουσεΐν Κολί Χαν, Μορτετζά Κολί Χαν, Μουσταφά Κολί Χαν, Ρεζά Κολί Χαν, Τζαφάρ Κολί Χαν, Μαχντί Κολί Χαν,  Αμπάς Κολί Χαν και Αλί Κολί Χαν.

Σε νεαρή ηλικία αιχμαλωτίστηκε από τον Αντέλ Σαχ Αφσάρ και ευνουχίστηκε, οπότε έμεινε χωρίς απογόνους και είναι γνωστός ως ο ευνούχος μονάρχης.

## Παραπομπές σημειώσεις


## Βιβλιογραφία
* 
* 

Κατηγορία:Πέρσες βασιλείς
Κατηγορία:Δυναστεία των Κατζάρων
Κατηγορία:Ρωσοπερσικοί πόλεμοι
Κατηγορία:Ευνούχοι
Στέρλινγκ Χόλογουεϊ

Ο **Στέρλινγκ Χόλογουεϊ** (αγγλικά: *Sterling Holloway*, 4 Ιανουαρίου 1905 – 22 Νοεμβρίου 1992) ήταν Αμερικανός ηθοποιός και ηθοποιός κινουμένων σχεδίων, που εμφανίστηκε σε πάνω από 100 ταινίες και 40 τηλεοπτικά σόου. Υπήρξε επίσης και ηθοποιός της Disney, γνωστός για τον οξύφωνο ήχο της φωνής του. Πιο πολύ μνημονεύεται για τους ρόλους του στο *[[Ντάμπο, το ελεφαντάκι]]* ως ο Κύριος Στορκ, στο *[[Μπάμπι]]* ως το Ενήλικο Λουλούδι, στο *[[Η Αλίκη στη Χώρα των Θαυμάτων (ταινία, 1951)|Η Αλίκη στη Χώρα των Θαυμάτων]]* ως ο γάτος Τσεσάιρ  κ.ά, αλλά και στο Γουίνι το αρκουδάκι, τον Γουίνι κ.ά. Ο Χόλογουεϊ πέθανε στο Λος Άντζελες μετά από καρδιακό επεισόδιο σε νοσοκομείο της περιοχής. Το σώμα του αποτεφρώθηκε και οι στάχτες του πετάχτηκαν στον Ειρηνικό Ωκεανό.

## Παραπομπές


## Πηγές
* Rothel, David. 1984. *Those Great Cowboy Sidekicks*. Scarecrow Press, Metuchen, New Jersey; ISBN 0-8108-1707-1

## Εξωτερικοί σύνδεσμοι

* 
* 
* Disney Legends
* ''New Georgia Encyclopedia'': Sterling Holloway 
* 
* 

Κατηγορία:Βραβευμένοι με Grammy
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί φωνής